Štefečeková vant sitt første verdenscupstevne i 2006, og pr. 2024 har hun 10 seire i Verdenscupen i skyting, og to seire i verdenscupfinalen. Hun ble europamester i 2015 og 2016, og verdensmester i 2010 og 2018. Sin første olympiske medalje tok hun da hun vant sølv under Sommer-OL 2008 i Beijing i olympisk trap, deretter gjentok hun bedriften under Sommer-OL 2012 i London etter at hun vant omskytingen med Delphine Reau fra Frankrike som tok bronsen. Under Sommer-OL 2020 i Tokyo tok hun steget helt til topps på seierspallen og ble olympisk mester i trap.